Փետրվարի 11-ի Ստամբուլի Ֆերիքյոյ հայկական եկեղեցում կիրակնօրյա պատարագը Պոլսո պատրիարքական փոխանորդ, Արամ արքեպիսկոպոս Աթեշյանն է անցկացրել։ Պատարագին ներկաներից Բեսսե Քաբաքը, Աթեշյանի դեմ իր բողոքն արտահայտելու համար, սկսել է Աստվածաշնչից «Տեր Ողորմյա» աղոթքը բարձրաձայն ընթերցել։ Աղոթքով իր բողոքը հայտնող Քաբաքը դուրս է բերվել եկեղեցուց, ապա բերման ենթարկվել Ֆերիքյոյի ոստիկանական բաժին։ Քաբաքի բողոքը պայմանավորված է Ստամբուլի նահանգապետարանի կողմից Պոլսո հայոց պատրիարքական ընտրությունների գործընթացի կասեցման և արքեպիսկոպոս Արամ Աթեշյանին՝ պատրիարքական գլխավոր փոխանորդ վերաճանաչելու հանգամանքի հետ։